אליהו שטרנבוך

הרב אליהו שטרנבוך (כ"ד בחשון ה'תרצ"ב, 4 בנובמבר 1931 - כ"א בתמוז ה'תשע"ז, 7 ביולי 2017) היה ראב"ד של קהילת "מחזיקי הדת" באנטוורפן שבבלגיה במשך כחמישים שנה.

תולדות חייו
נולד בלונדון לאשר שטרנבוך, בן למשפחה המיוחסת לרש"י, ולדבורה בת הרב שלמה זלמן פינס, מחבר ספר 'פנס שלמה'. מצאצאי הגר"א. בהיותו בן שלוש התייתם מאביו.

למד בישיבת גייטסהד וישיבת חברון בירושלים.

בי"ד באלול ה'תשט"ז התחתן עם מרים (נפטרה בכ"ד באייר ה'תשע"ה) בת רבי ברוך הגר בעל ה'מקור ברוך', מייסד חסידות סרט ויז'ניץ.

אחרי חתונתו שימש כר"מ ראשי בישיבת יחל ישראל ברמת ויז'ניץ בחיפה.

בשנת ה'תשכ"ג עבר לאנטוורפן, שם מונה לדיין בבית דינו של הרב חיים קרייזווירט, בקהילת "מחזיקי הדת", ומאז עסק בהפצת תורה והלכה במדינה במשך כחמישים שנה. לאחר פטירת הרב קרייזווירט בשנת ה'תשס"ב, עלה לכהן תחתיו כראב"ד (כונה ראב"ד "מחזיקי הדת"). בשנות חייו האחרונות התגורר בירושלים, ומעת לעת היה פוקד את קהילתו שבבלגיה.

עסק רבות גם בדרשנות, בצדקה וחסד לנזקקים וחולים.

נפטר בשבת פרשת פינחס, כ"א בתמוז ה'תשע"ז, בבית החולים הדסה עין כרם בירושלים. הלווייתו נערכה במוצאי שבת בירושלים, ואחר כך בבני ברק, שם נקבר בסמוך לחמיו באוהל אדמו"רי ויז'ניץ.

משפחתו
 בנו הרב אשר חיים, מו"צ בקהילה החרדית ומנהל הכשרות באנטוורפן, חתנו של הרב דוד שפיגל האדמו"ר מאוסטרובה קאלושין, וחותנו של רבי יצחק יהושע העשיל פרידמן - האדמו"ר מסאדיגורה.
 בנו הרב אליעזר, ר"מ בישיבת 'עץ חיים' באבוב בברוקלין, חתנו של הרב חיים יעקב יוסף טויבער, דיין קהילת באבוב וחתנו של רבי שלמה הלברשטאם (השני) מבאבוב
 בנו הרב ברוך, רב קהילת ויז'ניץ בשכונת ברכפלד שבמודיעין עילית, חתנו של הרב מנחם ארנסטר ראש ישיבת ויז'ניץ
 בנו הרב שלמה, ר"מ בישיבת באבוב בירושלים, חתן הרב משה שלאס.
 בנו הרב ישראל, ר"מ בישיבת 'שערי תורה' ומשפיע בירושלים. חתן האדמור מביאלא לונדון
 בתו אסתר, אשת הרב לייבוש רבינוביץ רב בית המדרש שערי מרדכי במנצ'סטר ובנו של הרב בן-ציון רבינוביץ, האדמו"ר מביאלא
 בתו רבקה, אשת רבי שמואל יצחק בורנשטיין האדמו"ר מסוכטשוב
 בתו חיה, הייתה נשואה לרב יוסף קאליש, האדמו"ר מאמשינוב בארצות הברית. בנישואין שניים אשת הרב חיים יוסף פייג, רב במונסי
 בתו יוכבד, אשת הרב משה סטעמפל, ר"מ בישיבה בירושלים ונכדו של האדמו"ר רבי בן ציון הלברשטאם מבאבוב
 בתו רחל, אשת הרב פנחס שלום אייכנשטיין, רב קהילת חודרוב ובנו של האדמו"ר מזידיטשויב שיקגו.
 בתו נעמי, אשת הרב אהרן אוירבך, רב בירושלים (בן הרב מרדכי אוירבך)
 אחיו הרב משה שטרנבוך, ראב"ד "העדה החרדית"
 אחיו הרב דב (נפטר בי' בטבת תש"ף), כיהן כמנהל סמינר גייטסהד לבנות.
 גיסו הרב משולם דוד הלוי סולובייצ'יק, היה ראש אחת מישיבות בריסק בירושלים
 גיסו הרב חנוך ארנטרוי, היה רב ודיין בריטי ממוצא גרמני
 אחות נוספת הייתה נשואה לרב חיים יעקב אריאלי, ובנם הוא הרב אשר אריאלי.

קישורים חיצוניים
 בירושלים ובבני ברק: הלווית הגר"א שטרנבוך זצ"ל, משה ויסברג, באתר בחדרי חרדים, שני כ"ג תמוז ה'תשע"ז, 17/07/2017.
 מהארכיון: חיי הגאון רבי אליהו שטרנבוך זצ"ל • גלריה, משה ויסברג, באתר בחדרי חרדים, 16/07/2017.
 שיחה עם הגאון הרב אליהו שטרנבוך, י. הלר ויוסף מאיר, המבשר תורני, ערב פסח ה'תשס"ט.
 אודותיו, בפורום 'אוצר החכמה' (בעברית), ובפורום 'אידישע וועלט פארומס' (ביידיש).
 תמונות מחייו (בקובץ PDF).
 מדברי תורתו בקובץ 'נזר התורה'.

הערות שוליים 

אנטוורפן: רבנים
אליהו
אבות בתי דין
משפחת הגר
רבני ישיבת יחל ישראל
ילידי 1931

בלגים שנפטרו ב-2017
אישים הקבורים באוהל אדמו"רי ויז'ניץ